**Pressemelding**

11. november 2015

**Black Friday tar av i Norge**

**To av tre nordmenn kjenner nå til handelsfenomenet Black Friday i Norge, og aldri før har så mange bedrifter rigget seg til det som er blitt årets største handelsdag for nettbutikkene. For Norges største nettbutikk, Komplett.no, ventes en omsetning 20 ganger en normal dagsomsetning.**

* I Norge har Black Friday først og fremst blitt et netthandelsfenomen. Komplett har vært med siden fenomenet dukket opp i Norge i 2010, og veksten på denne dagen har for oss ligget på 100 prosent årlig, sier Lene Iren Oen, kommersiell direktør i Komplett.

Black Friday er første fredag etter Thanksgiving, og i USA er det denne dagen som sparker i gang julehandelen. I Norge har handelsfenomenet bredt om seg de seneste årene og i en fersk undersøkelse gjennomført av Norstat på vegne av Komplett svarer hele 63 prosent av nordmenn at de kjenner til Black Friday.

* Black Friday har utviklet seg til å bli vår desidert viktigste handelsdag, og vi forventer en omsetning 20 ganger høyere enn en vanlig handelsdag, sier Oen.

Oen er heller ikke overrasket over at seks av ti nordmenn svarer at de vet hva Black Friday er ifølge en undersøkelse fra Norstat på vegne av Komplett.

* Black Friday er godt kjent for sine gode tilbud, og vi har allerede nå startet vår markedsføring. Trykket på nettbutikken på Black Friday minner om det handlegatene og kjøpesentrene opplever på lille julaften, sier Oen.

**For mer informasjon kontakt:**

Lene Iren Oen, kommersiell direktør i Komplett Group: 90 83 29 55

**Komplett Group**Komplett Group er Nordens største netthandelsaktør med 15 nettbutikker. Komplett Group har 800 ansatte og hovedkontor i Sandefjord. Les mer på: [www.komplettgroup.com](http://www.komplettgroup.com)